- Hindi News
- चोरों ने दिनदहाड़े सूने मकान से उड़ाया माल
चोरों ने दिनदहाड़े सूने मकान से उड़ाया माल
मदनगंज-किशनगढ़ -!- शिवाजी नगर स्थित विराट नगर पुलिया के पास सूने मकान में चोरों ने दिनदहाड़े हजारों रुपए के सामान पर हाथ साफ कर लिया। चोरों ने दोनों कमरों के ताले तोड़कर सामान चुराया।
पिता-पुत्र के घर आने पर चोरी का पता चला। चोरी की शिकायत मदनगंज थाना पुलिस में दी गई। शिवाजी नगर स्थित विराट नगर पुलिया के पास भंवरलाल कुमावत का मकान है। भंवरलाल के परिवार के अन्य सदस्य शनिवार को कुचामन रिश्तेदार की शादी में शरीक होने के लिए चले गए। वहीं पिता-पुत्र रविवार सुबह मजदूरी करने के लिए सुबह घर से निकल गए। शाम करीब ६.३० बजे जब दोनों घर पहुंचे तो मकान के दोनों कमरों के दरवाजों के ताले टूटे थे। अंदर सामान बिखरा पड़ा मिला। चोरों ने नकदी, कीमती जेवरात सहित करीब एक लाख रुपए का सामान चुरा लिया। चोरी की सूचना मिलते ही लोगों की भीड़ जमा हो गई।
tgl_Latn hin_Deva hin_Deva hin_Deva hin_Deva